Bert Kaempfert

De Bert Kaempfert, gebuer de 16. Oktober 1923 zu Hamburg als Berthold Heinrich Kämpfert, a gestuerwen den 21. Juni 1980 zu Llucmajor, Mallorca, war en däitschen Orchesterleeder, Museksproduzent, Arrangeur a Komponist. 
Hie war, nieft dem James Last, deen däitschen Orchesterchef nom Zweete Weltkrich mat deem gréisste Succès. Hie war an den 1950er-1960er Joren e Pionéier vum Easy Listening-Stil, „Musek, déi net stéiert“, wéi en et selwer sot"E und U wachsen zusammen", Badische Zeitung, 6. April 2009 (Interview mit Marion Kaempfert), a gëllt domat haut als wichtege Virleefer vun der Lounge-Musek.

Hien hat an den 1950er Jore mat sengen Arrangementer vum Freddy Quinn an dem Ivo Robić hiren HIts Die Gitarre und das Meer respektiv Morgen, éischt grouss Succèsen. Bekannt gouf en a säin Duerchbroch hat en awer an den USA. Mat Wonderland by Night gouf hien 1961 den éischten Däitschen, deen an den USA en Nummer-Eent-Hit hat. Seng Kompositioune Strangers in the Night, gesonge vum Frank Sinatra, a Spanish Eyes, interpretéiert vum Al Martino, goufe weltwäit Succèsen a sinn haut Evergreens. Zu senge bekanntste Stécker zielen och Afrikaan Beat, A Swingin' Safari,  A Wimowe (The Lion Sleeps Tonight) oder Red Roses for a Blue Lady.

Wärend seng Placke sech an den 1960er an Amerika a Milliounen-Oploe verkaf hunn, hu s'an Däitschland just zu wéinegen Dausenden hir Keefer fonnt.

Am Ganzen huet de Kaempfert eng 400 Kompositiuonen a 750 Orchesterarrangementer geschriwwen; bis zu sengem Doud goufe weltwäit ronn 150 Millione Placke mat senge Melodië verkaaft.Gala on the occasion of Bert Kaempfert's 80th Birthday bei der GEMA (futtisse Link)

 Filmographie als Komponist 
 Kino  
 1962: 90 Minuten nach Mitternacht - Regie: Jürgen Goslar
 1966: A Man Could Get Killed - Regie: Ronald Neame
 1970: You Can't Win 'Em All - Regie: Peter Collinson
 1970: An Elephant Called Slowly - Regie: James Hill

 Dokumentarfilm 
 Marc Boettcher: Strangers In The Night - Die Bert-Kaempfert-Story. 2003

 Literatur 
 Marc Boettcher: Stranger in the Night - Die Bert Kaempfert Story. Europäische Verlagsanstalt, Hamburg 2002, ISBN 3-434-50523-7

 Um Spaweck 

 Offiziell Websäit

Kategorie:Däitsch Komponisten
Kategorie:Bigband-Leader
Kategorie:Däitsch Filmmusekkomponisten
Kategorie:Gebuer 1923
Kategorie:Gestuerwen 1980